cyanic-selkie/wikianc huggingface dataset:
Teds Tērners
Personīgā dzīve
Trešo reizi Tērners apprecējās 1991. gadā ar aktrisi Džeinu Fondu. Laulība tika šķirta 2001. gadā.
Pēc Time Warner atstāšanas 2003. gadā, Tērners pievērsies zemes īpašumu apsaimniekošanai. Viņš ir viens no lielākajiem privātajiem zemes īpašniekiem ASV, viņam pieder 2 miljoni akru zemes. Uz šīs zemes Tērners ir attīstījis projektus apkārtējās vides saglabāšanai, izveidojot savvaļas rezervātus. Viņa īpašumos ir ap 50 000 bizonu.
Ķeikāni
Ķeikāni ir daļēji izzudis ciems Jēkabpils novada Ābeļu pagastā. Atrodas pagasta ziemeļos, Jēkabpils pilsētas austrumu pievārtē 3,7 km no pagasta centra Brodiem, 2,4 km no novada centra Jēkabpils un 145,8 km no Rīgas.
Apdzīvotā vieta atrodas Daugavas upes kreisajā krastā, faktiski saplūdis ar Jēkabpils pilsētu.
Lodes pils
Apraksts
Lodes pils bija bīskapa konventa pils, kuras ziemeļaustrumu spārnā atradās refektorijs un kapella. 1541. gadā upes pusē piebūvēja apaļo artilērijas torni.
Vēsture
Mūra pili iekarotajā Ridalas zemē 1234. - 1238. gadā uzcēla fogts Johaness no Lodes (de Lode), kurš sākotnēji pretojās Sāmsalas-Vīkas bīskapa virsvarai. 13. gadsimta otrajā pusē uzcēla kastelas tipa cietoksni, ko Jurģa nakts sacelšanās laikā aplenca igauņu karaspēks. Bīskapa Vinriha fon Kniprodes (1385—1419) valdīšanas laikā uzcēla konventa ēku. Kopš 1439. gada pils bija viena no piecām Sāmsalas-Vīkas bīskapa rezidencēm.
Livonijas kara laikā 1560. gadā Sāmsalas-Vīkas bīskapiju nopirka Dānijas karalis. Septiņu gadu kara (1563-1570) laikā 1564. gadā Lodes pili iekaroja zviedri un 1573. gada 23. janvārī to sekmīgi aizstāvēja pret krievu uzbrukumu. 1575. gadā Livonijas karalis Magnuss atguva pili, 1576. gadā to ieņēma Maskavijas, bet 1581. gadā Zviedrijas karaspēks. 1582. gadā Jamzapoļskas miera līguma tekstā zviedru ieņemtā Lodes pils tika dēvēta par Коловер (Колывир) vai Лоде. Pēc kara beigām Lodes pils nonāca Zviedru Igaunija sastāvā.
Eklons
Eklons ir uzvārds. Cilvēki ar šādu uzvārdu:
Ruskoje Ustje (polārstacija)
Polārā stacija «Ruskoje Ustje» (ru) ir slēgta PSRS polārā hidrometeoroloģiskā stacija Arktikā. Izvietojusies 18 km uz dienvidiem no Ruskoje Ustjes ciema tā vecajā atrašanās vietā Indigirkas upes grīvā pie Ruskoustjiskas attekas lejpus Berelēhas ietekas tajā. Administratīvi ietilpst Sahas Republikas Allajiahas ulusā.
Vēsture
Pirmā meteoroloģisko novērojumu stacija Ruskoje Ustjes ciemā izveidota 1895. gadā, bet novērojumi vēlākajos gados veikti neregulāri. Regulāri novērojumi atsākti 1929. gadā sakarā ar polārās aviācijas lidlauka izveidošanu pie ciema, tajā skaitā veikti arī pirmie regulārie Indigirkas deltas hidroloģiskie novērojumi. Stacija slēgta 1939. gadā un meteoroloģiskie novērojumi pārcelti uz Čokūrdāhas lidlauku.
Karpova
Karpova ir ciems Baltinavas novadā. Izvietojies novada centrālajā daļā 3 km no novada centra Baltinavas un 214 km no Rīgas.
Apdzīvotā vieta atrodas netālu no autoceļa P45 (Viļaka—Kārsava).
Serotonīns
Serotonīns jeb 5-hidroksitriptamīns (5-HT) ir monoamīna neiromediators. Tas ir aminoskābes L-triptofāna atvasinājums, kas ir sastopams dzīvnieku, ieskaitot cilvēka, gastrointestinālajā traktā, trombocītos un centrālajā nervu sistēmā. Serotonīns ir zināms kā viela, kas ir atbildīga par laimes izjūtas un labsajūtas ierosināšanu. Kā melatonīna "priekštecis" serotonīns palīdz regulēt miega ciklus un iekšējo pulksteni. Serotonīnam ir nozīme ēstgribas un emocionālajos procesos, kā arī ķermeņa motorajās, kognitīvajās un autonomajās funkcijās. Zems serotonīna līmenis organismā ietekmē atmiņas un garastāvokļa pasliktināšanos, kas var izraisīt tādus simptomus kā apgrūtināta aizmigšana, zems pašnovērtējums, uztraukums, agresija un pastiprināta tieksme pēc saldumiem.
Brīvības piemineklis (nozīmju atdalīšana)
Brīvības piemineklis var būt:
Hirano
Hirano var būt:
Eiropas Zelta zābaks
Eiropas Zelta zābaks ir ikgadējs apbalvojums futbolā, ko pasniedz futbolistam, kas sezonas laikā gūst visvairāk vārtu kādā no Eiropas nacionālajiem čempionātiem. Pirmais balvu saņēma Portugāles futbolists Eusebiu 1967.—1968. gada sezonā. Kopš 1996.—1997. gada sezonas visām līgām ir piešķirti koeficienti (vājākām līgām — 1; vidējām — 1,5; spēcīgām — 2), tādējādi apbalvojumu var arī iegūt spēlētājs, kas nav guvis visvairāk vārtus.
Arvīds Ulme
Arvīds Ulme (dzimis kā Arvīds Putriņš ) ir latviešu sabiedriskais darbinieks un politiķis, arī dzejnieks. Vides aizsardzības kluba prezidents. Bijis Latvijas Republikas Augstākās padomes, kā arī divu Saeimas sasaukumu deputāts.
Biogrāfija
Mācījies Gaujienas internātpamatskolā, Rīgas pilsētas 2. poligrāfijas mākslas arodskolā, Rīgas Raiņa 8. vakara (maiņu) vidusskolā. Neklātienē Latvijas Lauksaimniecības akadēmijā, augstāko izglītību nav ieguvis.
Radošā darbība
Jau bērnībā, 20. gadsimta sešdesmitajos uzsācis literāro darbību, rakstot patriotisku dzeju "Dzimtenei". Divdesmit gadu vecumā publicējās žurnālā "Karogs", novērtēts kā dzejnieks: "Ulme tieksmē pēc oriģinalitātes izteicies gluži pārcilvēciskās rindās — kādai acīmredzot ļaunai būtnei, kuras vārdu izkliedz melotāja Saule, viņš «soli tuvāk salst»". Rīgas Proletāriešu rajona komjauniešu diskotēkas izbraukumos sadarbojies ar dzejnieku Normundu Beļski un ģitāristu Haraldu Sīmani Latvijas Ļeņina Komunistiskās jaunatnes savienības Centrālās komitejas Radošās jaunatnes padomes koncertbrigādē, pārstāvēja Latvijas rakstnieku savienību literārajās nometnēs «Aicinājums», sadarbojoties ar Andreju Dripi, Jāni Rokpelni, Imantu Ziedoni. 1982. gadā iecelts par Radošās jaunatnes kluba prezidentu. Organizējis radošās talkas kopā ar mākslas vēsturnieku Pēteri Bankovski un kinorežisoru Viesturu Alksnīti, mākslu sintēzes sarīkojumus ar arhitektu Jāni Dripi, Mārīti Rukmani. 1985. gadā kļuva par Dabas un pieminekļu aizsardzības talkas centra locekli.
Darbs
Strādājis dažādus darbus, bijis arī iespiedējs, mežsargs, skolotājs Burtniekos, jumiķis Cēsīs. Organizējis iespēju darba jaunatnei iegūt kā neklātienes nodaļu klausītājiem augstāko izglītību divos gados.
Ģimene
Brālis — Juris Putriņš, fiziķis. Šķirtā sieva — toreizējā Cēsu rajona patērētāju biedrības sporta metodiķe, vēlāk politiķe un deputāte Guna Rukšāne (dzimusi Ulme, 1949, kuras trešais vīrs ir Jānis Rukšāns, žurnālistes un politiķes Unas Ulmes-Silas un Līgas Popovas māte). Arvīdam Ulmem ir pieci bērni, to skaitā Una Ulme, dzejniece Māra Ulme un dēls, vides aizsardzības aktīvists Jānis Ulme.
Politiskā darbība
Atmodas laikā piedalījies Vides aizsardzības kluba dibināšanā 1987. gadā un kļuvis par tā prezidentu. Organizējis dažādas masu demonstrācijas. Ievēlēts Latvijas Republikas Pilsoņu kongresā.
1990. gadā ievēlēts Latvijas Republikas Augstākajā padomē kā Latvijas Tautas frontes kandidāts Ezeres vēlēšanu apgabalā, uzvarot Komunistiskās partijas Saldus rajona komitejas pirmo sekretāru Augustu Brigmani. Balsojis par Latvijas Republikas neatkarības atjaunošanu. Viens no likuma "Par vides aizsardzību" izstrādātājiem.
1990. gadā bijis viens no Latvijas Zaļās partijas dibinātājiem. 1993. gadā nesekmīgi kandidēja 5. Saeimas vēlēšanās no šīs partijas veidotā "Zaļā saraksta". Tāpat vēlētāju atbalstu nav guvis 1998. gada 7. Saeimas vēlēšanās no Darba partijas, Kristīgi demokrātiskās savienības un Zaļās partijas apvienības. 2001. gadā nesekmīgi kandidēja Rīgas domes vēlēšanās no Latvijas Zaļās partijas.
Havaju mūku ronis
Havaju mūku ronis jeb Havaju mūkronis (Neomonachus schauinslandi) ir endēma Havaju salu roņu dzimtas (Phocidae) jūras zīdītāju suga, kuras izdzīvošana mūsdienās ir apdraudēta. Tuvākais radinieks ir izmirušais Karību mūku ronis (Neomonachus tropicalis).
Arvīds Ulme
Politiskā darbība
No daudzajām kandidēšanas reizēm tikai vienreiz ievēlēts Saeimā: 2002. gada 8. Saeimas vēlēšanās no Zaļo un Zemnieku savienības saraksta, kad pilnu sasaukumu nostrādājis 8. Saeimā. Pēc tam nesekmīgi kandidējis 9. Saeimas vēlēšanās 2006. gadā, 10. Saeimas vēlēšanās 2010. gadā, 11. Saeimas vēlēšanās 2011. gadā, Rīgas domes vēlēšanās 2013. gadā, 12. Saeimas vēlēšanās 2014. gadā, Rīgas domes vēlēšanās 2017. gadā. 2018. gada septembrī, pēc tam, kad Saeimas deputāta mandātu nolika Askolds Kļaviņš, A. Ulme otro reizi kļuva par Saeimas deputātu, ieņemot vietu parlamentā uz īsu laiku pirms 13. Saeimas vēlēšanām. Kandidēja arī 13. Saeimas vēlēšanās no Zaļo un Zemnieku savienības, taču netika ievēlēts.
Havaju mūku ronis
Havaju mūku roņa mūsdienu populācijā ir apmēram 1400 pieaugušie īpatņi. Sugas aizsardzībai tiek veikti dažādi pasākumi, tomēr zinātnieki uzskata, ka populācijai, lai atgūtu līdzsvaru, būs vajadzīgi vēl apmēram 12 gadi. Pirmās pazīmes, ka populācija sāk atjaunoties, bija vērojamas laika periodā no 2015. līdz 2017. gadam, kad tās lielums katru gadu pieauga par 3% pēc iepriekšējo 60 gadu samazinājuma. Lai arī Havaju mūku roni mūsdienās aizliegts medīt, to joprojām apdraud cilvēku saimnieciskā darbība (zivju tīkli jūrā, konkurence uz zivju resursiem, jūras piesārņojums), cilvēku ziņkārība, slimības un ļoti zemā ģenētiskā daudzveidība.
Arvīds Ulme
Iespējamā sadarbība ar VDK
2018. gada 20. decembrī, publiskojot Latvijas PSR VDK aģentu kartotēku, noskaidrojies, ka A. Ulme ir iekļauts tajā kā aģents ar segvārdu "Zāle". Sadarbības faktu savulaik izmeklējusi prokuratūra, taču tā izbeigusi pret viņu ierosināto lietu un prokurors V. Sausiņš pavēstīja, ka tas izdarīts pēc tam, kad A. Ulme atzinis sadarbību ar VDK. Pārbaudes lieta izbeigta pamatojot ar likuma "Par bijušās Valsts drošības komitejas dokumentu saglabāšanu, izmantošanu un personu sadarbības fakta ar VDK konstatēšanu" 14 .panta četrpadsmito daļu "ja pārbaudāmā persona atzīst sadarbības faktu un lūdz pārbaudes lietu izbeigt, lieta ir izbeidzama", taču šis pants saskaņā ar Nacionālā arhīva sniegto informāciju ir divdomīgs: faktiski pati pārbaudāmā persona savu sadarbības faktu var neatzīt un lūgt izbeigt lietu, taču, tā kā lieta izbeigta uz šā likuma 14. daļas pamata, no juridiskā viedokļa iznāk, ka sadarbības fakts ar VDK ir konstatēts. Pats Ulme apgalvo, ka neesot bijis aģents un pratināšanās aprobežojies ar atbildēm par paša darbībām. Ulme pēc lietas izbeigšanas 2003. gadā teicis, ka pierādījumi pret viņu esot tikai pašu drošībnieku liecības, un plānojis tiesāties, tomēr to nav darījis, pēc paša vārdiem — naudas trūkuma dēļ. Viņš arī paziņoja, ka viņa lietā "bijušais VDK darbinieks Aivars Kronbergs bija liecinājis, ka apzināti fiktīvi ierakstījis viņu kā VDK aģentu". Gan prokuratūra, gan Ulme palikuši pie savas interpretācijas.
Havaju mūku ronis
Izplatība
Lielākā daļa Havaju mūku roņa populācijas mājo Havaju salu ziemeļrietumos (apmēram 1100 īpatņu ), bet neliela daļa populācijas apmetusies galveno salu piekrastēs (ap 300 īpatņu  ). Retumis roņi novēroti Džonstona atolā, kas atrodas ap 1400 km uz dienvidrietumiem no Havaju salām.
Starokadomska sala
Starokadomska sala (ru) ir Krievijai piederoša neapdzīvota sala Ziemeļu Ledus okeānā Severnaja Zemļas arhipelāgā. Administratīvi ietilpst Krasnojarskas novada Taimiras Dolganu—Ņencu rajonā.
Arvīds Ulme
Apbalvojumi
A. Ulme ir saņēmis 1991. gada barikāžu dalībnieka piemiņas zīmi. 1995. gadā apbalvots ar piektās šķiras Triju Zvaigžņu ordeni, 2000. gadā — ar trešās šķiras Triju Zvaigžņu ordeni.
Starokadomska sala
Ģeogrāfija
Sala izvietojusies Laptevu jūras dienvidrietumos Severnaja Zemļas arhipelāga dienvidaustrumos. 27 km platais Jevgenova šaurums ziemeļrietumos to atdala no Boļševikas salas, bet 7 km platais Malija šaurums dienvidaustrumos — no Malijtaimiras salas. Ģeogrāfiski sala ar 2 km platu zemesšaurumu dalās divās atšķirīgās daļās. Dienvidu daļa ir pauguraina ar augstumiem 20—41 m vjl, daudz strautu un ezeriņu. Ziemeļu daļā zemiene ar augstumiem 2—9 m vjl, purvaina. Sala veidota galvenokārt no smilts un smilšmāla, tajā valda arktiskās tundras klimats, aug lielākoties sūnas un ķērpji.
Havaju mūku ronis
Izplatība
Apmēram divas trešdaļas laika mūku roņi pavada jūrā. Tie samērā bieži barojas arī dziļākos ūdeņos (līdz 550 m), ārpus seklajām piekrastes lagūnām, tomēr tie galvenokārt uzturas 50 km joslā gar krastu.
Starokadomska sala
Vēsture
Salu 1913. gadā 8. septembrī atklāja Krievijas ekspedīcija Borisa Viļkicka vadībā ar ledlaužiem Taimir un Vaigač. To pirmais Malijtaimiras salas apsekošanas laikā no attāluma ieraudzīja ekspedīcijas ārsts Leonīds Starokadomskis, kura vārdā sala arī nosaukta. Krastā pirmie izkāpa Roalda Amundsena ekspedīcijas dalībnieki 1919. gadā.
Havaju mūku ronis
Izplatība
Uz sauszemes tie uzturas smilšainās vai ar oļiem segtās pludmalēs ar pieaguļošiem sekliem piekrastes ūdeņiem, kuros mazuļiem plunčāties.
Izskats
Havaju mūku ronis ir samērā slaids, garš, torpēdveida ķermenis ar garu kaklu. Mātītes nedaudz lielākas vai vienādas ar tēviņiem. Ķermeņa garums mātītei līdz 2,4 m, svars 180—270 kg, tēviņam ķermeņa garums līdz 2,1 m, svars 140—180 kg.
Lillestrøm SK
Lillestrøm SK (Lillestrøm Sportsklubb) ir profesionāls Norvēģijas futbola klubs no Lillestremas. Klubs ir dibināts 1917. gadā. Pašlaik spēlē OBOS-ligaen, Norvēģijas futbola otrajā pēc spēka līgā. Mājas spēles komanda aizvada Åråsen stadionā, kura ietilpība ir 11 500 vietu. Kluba futbolisti ir piecas reizes izcīnījuši līgas čempiontitulu un sešas reizes ieguvuši Norvēģijas kausu.
Nesalauztais
"Nesalauztais" (en) ir 2014. gada amerikāņu kara drāma, kuras režisore ir Andželīna Džolija. Filmas sižets veidots pēc Loras Hilenbrandas grāmatas Unbroken: A World War II Story of Survival, Resilience, and Redemption.
Havaju mūku ronis
Izskats
Līdzīgi kā citiem mūku roņiem, arī Havaju mūku ronim ir izteiksmīga seja ar lielām, plati novietotām acīm. Galva apaļa ar plakanu pakausi, platu, noapaļotu purnu un uz augšu vērstām nāsīm.
Nesalauztais
Filma ir par Luisu Dzamperīni, pazīstamu amerikāņu vieglatlētu, kas Otrajā pasaules karā tika turēts karagūstekņu nometnē Japānā. Tajā galvenās lomas attēlo Džeks O'Konels, Dounels Glīsons, Mijavi, Garets Hedlunds un Finns Vitroks.
Havaju mūku ronis
Izskats
Salīdzinot ar ķermeni, priekšējās airkājas relatīvi īsas ar maziem nadziņiem, aizmugurējās airkājas slaidas un garas. Kažoks pēc matojuma maiņas uz muguras ir tumši pelēks, pavēderē sudrabains. Ar laiku saules ietekmē matojums izbalē un tam nomainās krāsa. Pelēkā mugura kļūst brūna, bet sudrabainā pavēdere dzeltenbrūna. Kažoka matojumā var būt dažādi balti plankumiņi, uz ķermeņa parasti arī daudz rētu, kas palīdz atšķirt vienu īpatni no otra. Tikko dzimuši mazuļi ir melni, bet apmēram gada vecumā tie ir tumši pelēki vai brūni ar gaiši pelēku vai gaišu, dzeltenbrūnu pavēderi.
Nesalauztais
Filmas pirmizrāde notika Sidnejā, kinoteātros ASV —. Pats Dzamperīni nomira dažus mēnešus pirms filmas pirmizrādes 97 gadu vecumā.
Havaju mūku ronis
Izskats
Havaju mūku ronim, ja tas ilgstoši uzturas jūrā, uz matojuma var augt aļģes, kas rada priekšstatu, ka kažoks ir zaļgans. Kad mūku ronim mainās matojums, tam nolobās arī ādas virsējā kārta, līdzīgi kā ziloņroņiem.
Nesalauztais
Filma tika nominēta trīs Amerikas Kinoakadēmijas balvām par labāko operatora darbu, labāko skaņu un labāko skaņas montāžu. Amerikas Kinoinstitūts to atzina par vienu no vienpadsmit gada labākajām filmām.
Havaju mūku ronis
Uzvedība un barība
Havaju mūku ronis pamatā ir vientuļnieks, gan uzturoties krastā, gan jūrā. Pat lielākam skaitam pulcējoties pludmalē, roņi nav pārāk draudzīgi viens ar otru un parasti guļ viens no otra nelielā attālumā. Reizēm mūku ronis atpūšas nelielā zemūdens alā. Izņēmums ir mātītes ar mazuļiem un jaunajiem ronēniem, kurus salīdzinoši nesen māte ir beigusi zīdīt. Mātei ar tās pēcnācējiem var novērot ciešāku fizisko kontaktu.
Havaju mūku ronis barības izvēlē ir oportūnists, bet galvenokārt barojas ar bentiskajām kaulzivīm (piemēram, zušiem, plekstēm), vēžveidīgajiem (omāriem, krabjiem, garnelēm) un galvkājiem (astoņkājiem, kalmāriem). Parasti barojas seklajos piekrastes ūdeņos (līdz 60 m), bet reizēm medī arī dziļākās vietās (līdz 550 m). Ienirstot mūku ronis spēj aizturēt elpu līdz 20 minūtēm, bet parasti ieniršana ilgst apmēram 6 minūtes.
Reprodukcija
Havaju mūku ronim raksturīga poliginija, un tas kontrolē noteiktu pludmales teritoriju, kurā uzturas mātītes ar mazuļiem, vai pieguļošo ūdens malu. Tēviņi dzimumbriedumu sasniedz 5—8 gadu vecumā. Pirmais mazulis mātītei dzimst 4—10 gadu vecumā, bet visbiežāk 5—6 gados galvenajās Havaju salās un 7—10 gados Havaju salu ziemeļrietumos. Pārošanās notiek ūdenī. Reizēm sapulcējas vairāki tēviņi, kas šajā laikā ir ļoti agresīvi, tie visi reizē vajā un uzbrūk mātītei, kas meklējas, to savainojot vai izraisot mātītes nāvi, kā arī nobradājot mazuļus, ja tie atrodas tuvumā.
Mazuļi var dzimt jebkurā mēnesī, bet lielākā daļa mazuļu dzimst periodā no marta līdz augustam. Grūsnības periods ilgst 11 mēnešus. Tikko dzimis mazulis ir apmēram vienu metru garš, sver 16—18 kg, bet jau 6 nedēļu vecumā tas sver 50—100 kg. Māte mazuli zīda ar pienu 6 nedēļas, šajā laikā mātīte visu laiku atrodas blakus savam mazulim. Kad māte ir beigusi zīdīt ronēnu, tā ir zaudējusi apmēram 140 kg no sava svara. Pēc tam māte atstāj mazuli vienu, un tam ir jāizdzīvo ar uzkrātajām barības rezervēm, līdz iemācās pats medīt zivis. Dzīves ilgums 25—30 gadi, daži īpatņi dzīvo ilgāk.
Savanna Samsone
Natālija Oliverosa (Natalie Oliveros; dzimusi ), labāk pazīstama kā Savanna Samsone (Savanna Samson), ir amerikāņu pornoaktrise. Viņa ir ieguvusi vairākas AVN balvas. Darbojusies Vivid Entertainment organizācijā. Pornoaktrises karjeru uzsākusi 2000. gadā. Viņa ir bijusī balerīna, parakstījusi līgumu ar E1 Music, tāpat S. Samsonei ir sava vīnu līnija. Piedalījusies vairāk nekā 80 pornofilmās.
Kairova upīte
Kairova upīte ir Lašupītes kreisā krasta pieteka Augšdaugavas novadā.
Iztece pie Lediņu kalna. Tek dienvidu-dienvidrietumu virzienā. Ietek Lašupītē iepretim Krauju mājām.
Lipke
Lipke var būt:
Peroļi
Peroļi ir ciems Nirzas pagastā, Ludzas novadā. Atrodas 299 km attālumā no Rīgas.
Katastrofa Monparnasas stacijā
no Granvilas (Granville) pilsētiņas uz Parīzi devās pasažieru vilciens № 56, kuru vadīja mašīnists Gijoms Marija Pelerins (Guillaume Marie Pellerin) ar 19 gadu darba pieredzi. Tā kā vilciens, iebraucot Parīzē, kavējās, pirms pienākšanas pārāk vēlu tika iedarbinātas bremzes, neskatoties uz sliežu ceļa kritumu pirms stacijas. Avārijas bremzēšana nedarbojās, jo attiecīgā sistēma tajā brīdī bija atslēgta. Kad mašīnists iedarbināja palīgbremzes un rokas bremzi, bija jau par vēlu un vilciens ar 40 km/h lielu ātrumu taranēja strupceļa barjeru un izbrauca uz stacijas perona. Tvaika lokomotīve pēc inerces izbrauca cauri visai stacijai (ap 30 m), sagrāva tās ap 60 cm biezo priekšējo sienu un no 10 m augstuma nogāzās uz ielas. Visi 12 sastāva vagoni palika uz perona.
Dzintars (Salaspils novads)
Dzintars (arī Dzintari) ir vasarnīcu ciems Salaspils novada Salaspils pagastā. Atrodas pagasta rietumu daļā 8,3 km no pagasta un novada centra Salaspils un 18,2 km no Rīgas.
Apdzīvotā vieta atrodas nomaļus no valsts autoceļiem.
Šavisa
Šavisa var būt:
Drammene
Drammene (no) ir pilsēta Norvēģijā, Buskerudas filkes un Drammenes komūnas administratīvais centrs. 2018. gadā pilsētā dzīvoja 68,9 tūkstoši cilvēku. Ar piepilsētām iedzīvotāju skaits sasniedz 116 tūkstošu cilvēkus. Drammene atrodas pie Drammenselvas upes ietekas Drammensfjordā, līdz ar to tā ir nozīmīga Norvēģijas ostas pilsēta. Tā atrodas aptuveni 40 km attālumā no Norvēģijas galvaspilsētas Oslo.
Palī Dzēs
"Palī Dzēs" ir latviešu reperu PRUSAX un VIŅA singls. Singlu izdeva New Wavy Records 2020. gada 8. martā.
Mērnieki (Malienas pagasts)
Mērnieki (augšzemnieku dialektā: Miernīki) ir ciems Alūksnes novada Malienas pagastā. Atrodas pagasta austrumu daļā 3 km no pagasta centra Brenciem, 14 km no novada centra Alūksnes un 216 km no Rīgas.
Apdzīvotā vieta atrodas starp autoceļu P41 (Alūksne—Liepna) un Dambītes upi.
Enerģētiķis (Salaspils pagasts)
Enerģētiķis ir vasarnīcu ciems Salaspils novada Salaspils pagastā. Atrodas pagasta ziemeļdaļā 8,3 km no pagasta un novada centra Salaspils un 17,7 km no Rīgas.
Apdzīvotā vieta atrodas pie autoceļa V35 (Šķirotava–Saurieši).
Tvaikoņu iela (Jūrmala)
Tvaikoņu iela ir iela Jūrmalā, Lielupes apkaimē. Tvaikoņu iela sākas krustojumā ar Viestura ielu un beidzas krustojumā ar Tiltu ielu. Kopējais ielas garums ir 160 metri, tā ir klāta ar asfalta segumu. Tvaikoņu ielā satiksmes kustība norit vienā joslā. Ielā ir savrupmāju un vasarnīcu apbūve.
Kaņupīte (Ilzupītes pieteka)
Kaņupīte (arī Olksna) ir Ilzupītes labā krasta pieteka Jēkabpils novada Rubenes pagastā, dabas parka Dvietes paliene teritorijā. Visā garumā tek paralēli Dvietei austrumu-dienvidaustrumu virzienā, ietek Ilzupītē netālu no tās ieteces Dvietē.
Kanarreosu arhipelāgs
Kanarreosu arhipelāgs ir Kubai piederoša salu grupa Karību jūrā. Veido atsevišķu Huventudas speciālo municipalitāti. Lielākā pilsēta un administratīvais centrs ir Nueva Herona Huventudas ziemeļu krastā.
Ģeogrāfija
Arhipelāgs atrodas Karību jūrā uz dienvidiem no Kubas salas, no kuras tās atdala Batabano līcis. Salas izstiepušās austrumu—rietumu virzienā 150 km garumā. Arhipelāga lielākā sala ir Huventuda, kas veido 90% no sauszemes platības. Otra lielākā un vienīgā pastāvīgi apdzīvotā no mazajām salām ir Kajolargo, kur izbūvēti kūrorti un lidosta un attīstīts niršanas tūrisms. Arhipelāga rietumu daļas salas starp Huventudu un Kubu aizņem Sanfelipes nacionālais parks, bet Huventudas salas dienvidrietumos kopš 1978. gada izveidots Fransesa raga jūras nacionālais parks.
Aizvēja iela (Talsi)
Aizvēja iela ir iela Talsos. Tā sākas krustojumā ar Anša Lerha-Puškaiša ielu, krustojas ar Noliktavas ielu un beidzas kā strupceļš. Kopējais ielas garums ir 130 metri un tā sastāv no 1 braukšanas joslas ar grants segumu. Aizvēja ielā ir savrupmāju apbūve.
Ielu savienojumi
Aizvēja iela ir savienota ar šādām ielām:
Peršaki (Kalupes pagasts)
Peršaki ir ciems Kalupes pagastā, Augšdaugavas novadā. Atrodas 218 km attālumā no Rīgas.
Apdzīvotā vieta atrodas pie autoceļa V679. Ciema apkārtnē atrodas Seiļu ezers.
Fārgo (filma)
"Fārgo" (en) ir 1996. gada ASV un Apvienotās Karalistes kriminālkomēdija, kuras veidotāji ir Džoels un Ītans Koeni. Filmā galvenās lomas atveido Frānsisa Makdormanda, Viljams H. Meisijs, Stīvs Bušemi, Hārvs Presnels un Pēters Stormare.
Grūtniece, Minesotas štata policiste Mārdža Gundersone (Makdormanda) izmeklē slepkavības uz ceļa, kas norisinās pēc tam, kad auto pārdevējs (Meisijs) nolīgst divus noziedzniekus (Bušemi un Stormare), lai nolaupītu viņa sievu un izspiestu izpirkuma naudu no sava turīgā sievastēva.
Filmas pirmizrāde notika 1996. gada Kannu kinofestivālā, Džoels Koens ieguva balvu Prix de la mise en scène (labākā režisora balva). Filmu nominēja arī Zelta palmas zara balvai. Filma guva gan komerciālus, gan kritikas panākumus, īpašu uzmanību veltot brāļu Koenu režijai un scenārijam, kā arī Makdormandas, Meisija un Bušemi sniegumam. "Fārgo" ieguva septiņas Amerikas Kinoakadēmijas balvu nominācijas, ieskaitot labākā filma un labākais režisors, no kurām saņēma divas — labākā aktrise galvenajā lomā (Frānsisa Makdormanda) un labākais oriģinālscenārijs (Brāļi Koeni). 2006. gadā filma tika iekļauta ASV Kongresa bibliotēkas Nacionālais kino reģistrā kā "kulturāli, vēsturiski vai estētiski nozīmīga filma". 1998. gadā Amerikas Kinoinstitūts iekļāva "Fārgo" 100 labāko ASV filmu sarakstā.
Marko Švarcs
Marko Švarcs (de; dzimis Fillahā) ir Austrijas kalnu slēpotājs,  sudraba medaļas ieguvējs komandu sacensībās, 2021. gada pasaules čempions kombinācijā.
Karjera
Pasaules čempionātā pirmo reizi piedalījās 2017. gadā Sanktmoricā. Startēja tikai slalomā un ieņēma 7. vietu. Phjončhanā izcīnīja sudraba medaļu jaukto komandu sacensībās. Individuāli labāko rezultātu sasniedza kombinācijā, ieņemot 4. vietu, bet slalomā ierindojās 11. vietā.
Oslo izcīnīja pirmo uzvaru Pasaules kausa posmos paralēlā slaloma sacensībās. 2019. gada Pasaules čempionātā Švarcs izcīnīja trīs medaļas — bronzu slalomā un kombinācijā, kā arī sudraba godalgu komandu sacensībās. Adelbodenē pirmo reizi uzvarēja Pasaules kausa posmā slalomā. 2021. gada Pasaules čempionātā, kas risinājās Kortīnā d'Ampeco, izcīnīja zelta medaļu kombinācijā un bronzu milzu slalomā. 2020.—2021. gada Pasaules kausa sezonā ieguva mazo kristāla globusu par uzvaru slaloma disciplīnas kopvērtējumā. Visu disciplīnu kopvērtējumā ieņēma 3. vietu.
Pekinā labāko rezultātu sasniedza kombinācijā, kur ieņēma 5. vietu. Slalomā bija 17. vietā, bet milzu slalomā 14. vietā. 2023. gada Pasaules čempionātā izcīnīja sudraba medaļu kombinācijā un bronzu milzu slalomā.
Igaunijas Nacionālā raidorganizācija
Igaunijas Nacionālā raidorganizācija (et) ir valsts finansēta raidorganizācija Igaunijā. Pamatojoties uz Riigikogu pieņemtu likumu, nodibināta 2007. gadā, apvienojot Igaunijas Televīziju un Igaunijas radio.
Raidorganizācijā ietilpst:
1. Televīzijas kanāli:
2. Radiostacijas
3. Interneta portāls
Ranheim Fotball
Ranheim Fotball ir profesionāls Norvēģijas futbola klubs no Tronheimas apkaimes Ranheimas. Tā ir viena no sporta kluba Ranheim IL vienībām. Klubs ir dibināts 1901. gadā. Pašlaik spēlē OBOS-ligaen, Norvēģijas futbola otrajā pēc spēka līgā. Mājas spēles komanda aizvada stadionā EXTRA Arena, kura ietilpība ir 3000 vietu.
DHL Ecuador
DHL Ecuador ir Ekvadoras lidsabiedrība, kas nodrošina kravas pārvadajumus Ekvadorā DHL Express vajadzībām. Galvenā bāze atrodas Mariscal Sucre starptautiskajā lidostā Kito; sekundārā — José Joaquín de Olmedo starptautiskajā lidostā Gvajakilā. Lidsabiedrība dibināta 1991. gada februārī ar nosaukumu Trans Am Aero Express del Ecuador.
DHL Ecuador īpašnieks ir Panamā reģistrētais DHL Aero Expreso, kurš ietilpst DHL Express grupā.
Lidsabiedrības gaisa flote sastāv no vienas Francijā izgatavotas lidmašīnas ATR 42-300. Agrāk tai kalpoja lidmašīna Dassault Falcon 20.
Lautere-Bernsbaha
Vēsture
Pilsēta nodibināta 2013. gadā, apvienojot Lauteres pilsētu un Bernsbahas kopienu.
Batabano līcis
Batabano līcis (es) ir sekls līcis Karību jūras ziemeļrietumos Kubas dienvidu piekrastē. Līcis ir ap 130 km plats un 80 km garš, no dienvidiem to norobežo Kanarreosu arhipelāgs un tā lielākā sala Huventuda. Austrumos līcī iestiepjas Sapatas pussala, kuras ziemeļu krastam piekļaujas Broa līcis. Krasti relatīvi mazapdzīvoti, lielākās pilsētas ir Nuevaherona Huventudas salas ziemeļos un Batabano Kubas dienvidu krastā. Līcis ir nozīmīgs Kubas zvejniecības reģions.
Keiši (Baltinavas pagasts)
Apdzīvotā vieta atrodas pie autoceļa V468, Supenkas upes krastā.
Pirms 2009. gadā noslēgtās administratīvi teritoriālās reformas atradās Balvu rajonā.
Dzeltenā akmeņlauzīte
Dzeltenā akmeņlauzīte  ir akmeņlauzīšu dzimtas suga, kura savvaļā ir sastopama ziemeļu reģionos pola tuvumā, dažas punktveida atradnes ir arī kalnu reģionos siltāka klimata apvidos. Dzeltenā akmeņlauzīte ir Eiropā viens no visstraujāk izzūdošajiem augiem biotopu pārveidošanas dēļ.
Suga ir ierakstīta Latvijas Sarkanajā grāmatā 1. kategorijā un Baltijas jūras reģiona Sarkanajā grāmatā.
Biotopi
Atsevišķi eksemplāri un skrajas grupas zāļu un pārejas purvos, purvainās pļavās un mežu laucēs. Uz biotopa izmaiņām (nosusināšana) strauji un jutīgi reaģējoša suga. Apdraud nosusināšana un kūdras izstrāde. Salīdzinājumā ar kādreizējo izplatību mūsdienās zināmo atradņu skaits Latvijā samazinājies vairākas reizes.
Kelle Marija
Kelle Marija (en; dzimusi Kārdifā, Velsā) ir velsiešu erotiskā aktrise un pornozvaigzne. Viņa ir filmējusies ar dažādiem pseidonīmiem. Filmējusies arī 500 vislabāko pieaugušo filmu sarakstā iekļuvušajā Hard Edge.
Daļiņu sistēma
Daļiņu sistēma ir viena no metodēm, kuru izmanto spēļu fizikā, kustību grafikā, kā arī datorgrafikā, kur tajā tiek izmantota liela daļa "sprites" (metode, kas nodrošina vairāku attēlu ielādēšanu), 3D modeļu un citus grafiskos objektus, ar kuru palīdzību tiek renderēti dažādi divdimensionāli attēli vai animācijas, kuras ir ļoti sarežģīti renderēt ar parastām renderēšanas metodēm — kā, piemēram, ķīmisku reakciju darbību, haotisku situāciju attēlošanu vai dabas parādības.
Piemēri šādām parādībām, kuras parasti tiek attēlotas, izmantojot daļiņu sistēmu, iekļauj — uguni, eksplozijas, dūmus vai kustīgu ūdeni (piemēram, ūdenskritumu), dzirksteles, krītošas lapas, akmeņu krišanu, nokrišņus, miglu, sniegu, putekļus, zvaigznes, galaktikas vai vizuāli abstraktus efektus, kvēlojošus objektus, kā arī citas līdzīgas parādības. Šīm parādībām parasti tiek izmantotas daļiņas, kuras ātri izbalē — tās ir atkārtoti emitētas, kuras izmanto efektu avotus. Cita metode, kuru var izmantot lietām, kuras satur tādas lietas kā — kažokāda, zāle, mati — renderēšanā iesaistot visas daļiņas reizē, kuras tiek uzzīmētas un manipulētas kā viena lieta vaicājumā.
Daļiņu sistēmas var būt divdimensionālas vai trīsdimensionālas.
Tipiska implementēšana
Parasti daļiņu sistēmas pozīciju un kustību 3D vidē kontrolē ar tā saukto emitētāju. Emitētājs darbojas kā daļiņu avots, un tā atrašanās vieta 3D vidē nosaka, kur tām jātiek radītām, un uz kurieni tās pārvietosies. Parastu 3D objektu, piemēram, kubu vai plakni var izmantot kā emitētāju. Emitētājs ir šo daļiņu kopums, kas darbojas kā rīcības parametri. Šie parametri var iekļaut jaunu vērtību (cik daļiņas tiks uzģenerētas laika gaitā) — daļiņas — sākotnējais vektors (atrašanās vieta, kur tie tiek emitēti pēc izveidošanas), daļiņas "mūžs" (laika vienība katrai daļiņai, kura eksistē pirms pazušanas), daļiņas krāsas un daudzas citas. Visas šīs komponentes kopā parasti tiek izmantotas, lai iegūtu nepieciešamos efektus — tā vietā, lai norādītu precīzu vērtību — izpildītājs norāda galveno vērtību un grādus kā pieļaujamu nejaušību uz katru pusi no centra. Vidēji daļiņas "mūža" garums parasti ir 50 kadri ±20%. Kad izmanto objektu kā emitētāju, parasti vektors ir uzstādīts kā "normāls" atsevišķiem skatam vai skatiem objektā, kur daļiņas parādās izsmidzinātā skatā tieši no katra skata.
Tipisks daļiņu sistēmas atjaunošanas cikls (kas ir izstrādāts priekš katra kadra animācijai) var būt atdalītas divos atšķirīgos posmos, parametru atjaunināšanas/simulācijas posmā un renderēšanas posmā.
Simulācijas posms
Veicot simulācijas posmu, jaunu daļiņu skaits, kas jāizveido, ir aprēķināts, balstoties uz jaunām vērtībām un intervālu starp atjauninājumiem, un katrs no tiem ir uzstādīts specifiskā novietojumā 3D laukā, balstoties uz emitētāja novietojumu un jaunām vērtībām. Katrs daļiņu parametrs (krāsas, plūsma u.c.) ir inicializēts, balstoties uz emitētāja parametriem. Katrā atjauninājumā visas esošās daļiņas tiek pārbaudītas, lai redzētu, vai tās ir pārsniegušas savu darbības laiku, ja tā noticis, tās tiek izņemtas no simulācijas. Citādā gadījumā daļiņu novietojums un citi raksturlielumi tiek uzlaboti, balstoties uz fizisku simulāciju, kas var būt var būt tik vienkārši ,cik parādīt to atrašanās vietu vai arī tik sarežģīti, cik uzstādīt tām fiziski precīzu trajektorijas aprēķinu, kas tiek iekļauti ārējos spēkos, tādos kā gravitāte, vējš, u.c. Tām ir kopīgas iezīmes, lai veiktu sadursmes noteikšanu starp daļiņām un norādītajiem 3D objektiem ainā, lai daļiņas pēkšņi atdalītos no objektiem esošajā vidē. Sadursmes starp daļiņām parasti tiek izmantotas reti, kā arī tās ir dārgas un nav vizuāli būtiskas lielāko daļu gadījumu.
Renderēšanas posms
Kad atjaunošana ir pabeigta, katra daļiņa tiek renderēta, parasti strukturētā veidā kvadrātiskā platformā (piemēram, trapece, kas vienmēr būs paralēli būs ar lietotāju, kas skatās uz šīs struktūras). Tomēr šo metodi dažreiz nav nepieciešams izmantot priekš datorspēlēm; daļiņu sistēma var būt renderēta kā viens pikselis uz mazas izšķirtspējas/ierobežotas apstrādes vides. Tāpat arī otrādi, kustības grafikā daļiņas mēdz būt pilnā, bet mazā mērogā un tādā veidā viegli renderēt 3D modeļus, lai pārliecinātos pat uz augstas izšķirtspējas. Daļinas var būt renderētas kā "Metaballs" (dažādi objekti, kas var būt dažādās dimensijās); "Isosurfaces" (Trīs dimensionāls analogs no "isoline" (trīsdimensionāla grafika)) tiek aprēķinātas no dažādiem objektiem, kas var būt n-dimensijās, lai skatu padarītu pietiekami reālu īstenībai. Visbeidzot, 3D objekti var tikt attēloti daļiņās — sniega vētra var sastāvēt no mazām 3D sniegpārsliņām, objekts var tikt dublēts un rotēts, lai iegūtu pareizo novietojumu daudziem tūkstošiem daļiņu.
Māksliniekam draudzīgi daļiņu sistēmas rīki
Daļiņu sistēmas var tikt izstrādātas un pārveidotas dažādās 3D modelēšanas un renderēšanas pakotnēs, iekļaujot Cinema 4D, Lightwave, Houdini, Maya, XSI, 3D Studio Max un Blender. Šīs rediģēšanas programmatūras māksliniekam dod atsauksmes par to, kā daļiņu sistēma izskatīsies ar uzstādījumiem un ierobežojumiem, kas tos precizē. Ir pieejamas arī plugin programmatūras, kas piedāvā uzlabotus daļiņu sistēmas efektus.
Izstrādātājam draudzīgi daļiņu sistēmas rīki
Daļiņu sistēmas kods, kas var tikt iekļauts spēļu dziņos, digitālā satura izstrādes sistēmās un efektu pielietošanā var tikt uzrakstīts no melnraksta jeb tas ir lejupielādēts. Havok piedāvā daudzas daļiņu sistēmas funkcionalitātes. Havok FX API īpaši koncentrējas uz daļiņu sistēmas efektiem. Ageia — tagad meitas uzņēmums no Nvidia — piedāvā daļiņu sistēmas un citas spēļu fizikas funkcionalitātes, kas tiek izmantotas vairākās spēlēs, iekļaujot Unreal Engine 3 games. Both Game Maker un Unity3D piedāvā divdimensionālu daļiņu sistēmu, taču šo sistēmu nevar importēt citos dziņos. Pastāv arī daudzi citi risinājumi un daļiņu sistēma bieži tiek rakstīta no nelieliem uzmetumiem, ja tie nav standartu efekti vai atbilstoši pieprasījumam.
Disko līcis
Disko līcis (dk) jeb Kekertasūptunua (kl) ir līcis Grenlandes rietumu piekrastē, Bafina jūrā.
Uz ziemeļiem no Disko līča atrodas Disko sala un Nūsuakas pussala, kas atdala Disko līci no Ūmannakas fjorda. Disko līča krastos atrodas Grenlandes trešā lielākā pilsēta Ilulisata (4670 iedzīvotāji 2020. gadā), kā arī vairākas mazākas apdzīvotās vietas. Līcī ieplūst Ilulisatas ledus fjords, kas iekļauts UNESCO Pasaules mantojuma sarakstā. Eiropieši ieradās Disko līcī jau Ērika Rudā laikā 10. gadsimtā nodibinot t.s. vikingu Rietumu apmetnes (Austrumu apmetnes atradās Grenlandes dienvidos, Kujatā apvidū).
Autoceļš A1 (Lietuva)
Autoceļš A1 Viļņa—Kauņa—Klaipēda ir Lietuvas maģistrālais autoceļš. Tas savieno galvaspilsētu Viļņu caur valsts otru lielāko pilsētu Kauņu ar ostas pilsētu Klaipēdu.
Autoceļam ir četras joslas (divas katrā virzienā), kuras atdala zālājs un drošības barjeras. Posmā starp Kauņu un Klaipēdu šosejai ir automaģistrāles statuss ar 130 km/h ātruma ierobežojumu vasarā, bet 110 km/h ātruma ierobežojums ziemā. Posms starp Kauņu un Viļņu ir zemākas klases maģistrāle, kurā vasara laikā atļautais ātrums ir 110km/h, bet ziemas laikā 100km/h.
Autoceļš ietilpst Eiropas maršrutos E85 un īsā posmā pie Kauņas E67.
Getliņi
Apdzīvotā vieta atrodas nomaļus no valsts autoceļiem.
Trakie suņi
"Trakie suņi" (en) ir 1992. gada ASV kriminālfilma, kuras režisors un producents ir Kventins Tarantīno. Filmā galvenās lomas atveido Hārvijs Keitels, Tims Rots, Kriss Pens, Stīvs Bušemi, Lorenss Tīrnijs, Maikls Madsens, Kventins Tarantīno un Edvards Bankers, kuri atveido dimantu zagļus, un kuru plānotā dārglietu veikala aplaupīšana noiet greizi. Filmā tiek attēloti notikumi pirms un pēc aplaupīšanas, bet ne pati aplaupīšana. Tajā ir daudz motīvu, kas vēlāk kļuvuši par Tarantīno iezīmēm — vardarbīga noziedzība, atsauces uz popkultūru, rupjības un nelineāra sižeta līnija.
"Trakie suņi" ir kļuvusi par kulta filmu, kā arī tā tiek uzskatīta par vienu no visu laiku labākajām neatkarīgajām filmām. Filma saņēma pozitīvas kritiķu atsauces, kaut gan filmas ienākumi bija tikai 2,8 miljoni dolāru. "Trakie suņi" ieguva lielāku popularitāti pateicoties Tarantīno nākamajai filmai "Lubene" (1994).
Pauls Lipke
Pauls Lipke (de; Erfurte —  Osterburga) bija Vācijas šahists un advokāts.
Biogrāfija
1890. gados bijis viens no vadošajiem Vācijas šahistiem. 1889. gadā Breslavā dalījis 5.-6. vietu Vācijas šaha savienības 6. kongresā. 1892. gadā Drēzdenē uzvarējis Vācijas šaha savienības 7. kongresā un ieņēmis 2. vietu šaha turnīrā Hallē. 1893. gadā Ķīlē izcīnijis 3. vietu Vācijas šaha savienības 8. kongresā. Lielāko panākumu savā šahista karjerā guvis 1894. gadā Leipcigā, kad Vācijas šaha savienības 9. kongresā ieguvis 2. vietu aiz uzvarētāja Zīgberta Tarraša. 1898. gadā dalījis 8.-9. vietu starptautiskajā šaha turnīrā Vīnē. 1898. gadā bijis pirmā vācu šaha žurnāla Deutsche Schachzeitung redaktors.
20. gadsimta sākumā pārtraucis savas aktīvās šahista gaitas. Pēc izglītības bijis jurists un atlikušo mūžu strādājis Hallē par advokātu.
Āraiši
Āraiši ir ciems Cēsu novada Drabešu pagastā. Atrodas pagasta austrumu daļā 4 km no pagasta pārvaldes Ausmās, 7 km no novada centra Cēsīm un 84 km no Rīgas.
Apdzīvotā vieta atrodas pie autoceļa V293, Āraišu ezera ziemeļu krastā. Apdzīvotā vieta veidojusies ap Āraišu mācītājmuižu. Āraišos atrodas Āraišu evanģēliski luteriskā baznīca, Āraišu ordeņa pils drupas un Āraišu ezerpils. Viduslaiku pils drupas un akmens un bronzas laikmeta mājokļu rekonstrukcijas ezerpilī Meitu salā veido Āraišu arheoloģisko parku.
Nadežda Skardino
Nadežda Skardino (ru; dzimusi ) jeb Nadzeja Skardzina (be) ir baltkrievu biatloniste.
2004. gadā no distanču slēpošanas pārgājusi uz biatlonu. 2006. gadā debitējusi Pasaules kausā. Trīs reizes piedalījusies ziemas olimpiskajās spēlēs. 2014. gadā Sočos izcīnījusi bronzas medaļu 15 km distancē. 2018. gadā Phjončhanā Baltkrievijas komandas sastāvā uzvarēja stafetē.
Pasaules čempionātā startē kopš 2007. gada. 2011. gadā Baltkrievijas sieviešu komandas sastāvā izcīnīja bronzas medaļu stafetē.
2013.—2014. gada sezonā uzstādīja modernā biatlona rekordu gan starp vīriešiem, gan sievietēm. 22 šautuves pēc kārtas viņa šāva nekļūdīgi, kopā sašaujot 110 mērķus.
Narkomānija
Narkomānija jeb narkotiku atkarība ir patoloģiska tieksme lietot narkotiskās vielas, negatīvi ietekmējot gan paša indivīda, gan arī visas sabiedrības labklājību.
Pēc Pasaules Veselības organizācijas kritērijiem narkomāniju jeb narkotiku atkarību var novērot, ja var konstatēt kādu vielu lietošanā visas četras pazīmes:
Cēloņi
Pēc Amerikas Atkarību medicīnas sabiedrības datiem galvenās vielas, kas izraisa narkomāniju, ir vairākas nelegālas un legālas psihotropās vielas, gan recepšu, gan bezrecepšu zāles.
Visspēcīgāko atkarību rada opiātu grupas substances: heroīns, morfīns, opijs, bet visvairāk iedzīvotāju pasaulē ir atkarīgi no nikotīna.
Toksikomānija
Patoloģisku tieksmi lietot citas centrālo nervu sistēmu ietekmējošas substances, kas nav narkotiskās vielas, (piemēram, inhalantus, benzīna un līmju izgarojumus, marihuānu, MDMA) dēvē par toksikomāniju.
Trešais Krusta karš
Trešais Krusta karš (1189 — 1192) bija viena no Krusta karu militārajām kampaņām, kuras mērķis bija atgūt kontroli pār Jeruzalemi, kas 1187. gadā pēc kaujas pie Hatinas krita Saladīna vadīto spēku rokās.
Eiropiešu krustnešus šajā kampaņā vadīja tā laika ietekmīgākie monarhi — Frīdrihs I Barbarosa, Filips II Augusts un Ričards I Lauvassirds. Šis karš bija daļēji veiksmīgs, jo eiropiešiem izdevās ieņemt Akonu un noslēgt ar Saladīnu pamieru, kura rezultātā krustnešu kontrolē pārgāja piekrastes josla starp Tiru un Jafu, kā arī svētceļniekiem tika atļauts apmeklēt Jeruzalemi, tomēr kampaņas laikā aizgāja bojā Frīdrihs I Barbarosa un viņa dēls. Krustnešiem tāpat neizdevās atgūt kontroli pār Jeruzalemi, kas palika Saladīna rokās.
Villijs Hofmeisters
Villijs Hofmeisters (de) bija vācu regbists, olimpiskās sudraba medaļas ieguvējs.
1900. gada vasaras olimpiskajās spēlēs Hofmeisters bija Vācijas regbija komandas (FC 1880 Frankfurt) spēlētājs. Viņi olimpiskajā regbija turnīrā, piekāpjoties Francijas komandai, ieguva sudraba medaļu.
Pēterhofa
Vēsture
Pilsēta veidojusies ap Pētera I 1714. gadā iesākto piļu un parku ansambli, ko ķeizarienes Elizabetes valdīšanas laikā 1745.—1752. gadā pēc Rastrelli projekta pārbūvēja pēc Versaļas modeļa. Pakāpeniski izveidojās liels piļu, celtņu, parku un strūklaku ansamblis. Otrā pasaules kara laikā Pēterhofa no 1941. līdz 1944. gadam atradās vācu okupācijā. Pils komplekss karā smagi cieta, restaurācijas darbi turpinās arī mūsdienās. Vāciskā nosaukumā dēļ no 1944. līdz 1997. gadam pilsēta tika saukta par Petrodvorecu (ru).
Saimniecība
Pilsētā atrodas 1721. gadā kā cara juvelierizstrādājumu darbnīca dibinātā Petrodvorecas pulksteņu rūpnīca, kas ražo "Raketa" zīmola pulksteņus.
Izglītība
Kopš 20. gadsimta sešdesmitajiem gadiem Pēterhofā atrodas vairākas Sanktpēterburgas Universitātes fakultātes un pētniecības institūti.
Lašupīte (Eglaines pieteka)
Lašupīte (arī Lašupeite) ir Eglaines kreisā krasta pieteka Augšdaugavas novadā.
Iztece uz dienvidiem no Žageriem. Tek dienvidu virzienā. Lielākās pietekas - Jelgaviņas upe, Kairova upīte. Ietek Eglainē lejpus Eglaines ciema. Upi šķērso valsts autoceļi V699 (Bebrene–Šēdere–Gorbunovka) un P70 (Svente–Lietuvas robeža (Subate)). Tās krastos atrodas Laši.
1110. gads
1110. gads bija gads, kas pēc Jūlija kalendāra sākās pirmdienā.
Trejzobu akmeņlauzīte
Trejzobu akmeņlauzīte (la) ir akmeņlauzīšu dzimtas suga, kas savvaļā sastopama Eiropā un dažviet Ziemeļāfrikā un Rietumāzijā. Latvijā retumis un nevienmērīgi – grupas sastopamas sausās pļavās un atmatās, uz dolomīta atsegumiem, aizaugošos grants karjeros un akmeņainos upju krastos vietās ar skraju veģetācijas segumu.
Suga ir ierakstīta Latvijas Sarkanās grāmatas 3. kategorijā.
Perveliški
Perveliški ir ciems Konstantinovas pagastā, Dagdas novadā. Atrodas 292 km attālumā no Rīgas.
Jaungulbene (stacija)
Jaungulbene ir neizmantots dzelzceļa pieturas punkts dzelzceļa līnijā Pļaviņas—Gulbene starp pieturām Degas un Elste. Pietura atrodas Jaungulbenes ciemā Jaungulbenes pagastā. Pietura netiek izmantota kopš 2013. gada 1. janvāra, kad tika atcelti līdz Gulbenei pagarinātie Madonas vilciena reisi.
Vēsture
Jaungulbene atklāta kā stacija reizē ar dzelzceļa uzbūvēšanu 1903. gadā. Sākumā šeit bijusi divstāvu mūra stacijas ēka, tā saspridzināta Otrā pasaules kara laikā. Sākotnējā ēka bijusi uzbūvēta par Jaungulbenes muižas īpašnieka Paula fon Tranzē līdzekļiem. Pēc kara kā stacijas ēka izmantota dzelzceļa darbinieku dzīvojamā ēka, kas atradās samērā tālu no sliedēm. Šī ēka saglabājusies līdz mūsdienām. Saglabājies arī stacijas perons, pagrabs, dažas saimniecības ēkas.
Bazarutu nacionālais parks
<mapframe text="Bazarutu nacionālais parks" width=290 height=290 zoom=9 > { "type": "ExternalData", "service": "geoshape", "ids": "Q1102054" } Bazarutu nacionālais parks (pt) ir 1971. gadā izveidots nacionālais parks ap Mozambikas Bazarutu arhipelāgu, Iņanbanes provincē pie Vilankulušas pilsētas.
Arhipelāgā ietilpst 6 salas, no kurām lielākā ir Bazarutu. Nacionālais parks izveidots jūrasgovju un jūras bruņurupuču aizsardzībai.
1107. gads
1107. gads bija gads, kas pēc Jūlija kalendāra sākās otrdienā.
Bima
Bima ir pilsēta Indonēzijā, Rietumu Nusa Tengaras provinces otra lielākā pilsēta. Izvietojusies Sumbavas salas ziemeļaustrumos Bimas līča krastā.
Vēsture
Sena apdzīvota vieta; no 1620. līdz 1958. gadam Bima bija Bimas sultanāta centrs. 1998. gadā izdalīta kā atsevišķa apriņķa līmeņa pašvaldība.
Jaksti
Jaksti ir ciems Salaspils novada Salaspils pagastā. Atrodas pagasta austrumos 11,1 km no pagasta un novada centra Salaspils un 28,3 km no Rīgas.
Apdzīvotā vieta atrodas pie autoceļa P5 (Ulbroka–Ogre), Mazās Juglas krastā.
Viktors Ans
Karjera
Pirmās medaļas Pasaules čempionātā ieguvis 2002. gadā 16 gadu vecumā. Piedalījies trijās ziemas olimpiskajās spēlēs. Savās pirmajās Olimpiskajās spēlēs 2002. gadā Soltleiksitijā izcīnīja 4. vietu 1000 m distancē un 13. vietu 1500 m distancē.
2006. gadā sākās konflikts starp slidotāju un Dienvidkorejas šorttreka izlases galvenmo treneri. Taču sportists turpināja pārstāvēt Korejas izlasi līdz 2008. gadam, kad guva smagu ceļgala traumu. Lai arī sportists pāc traumas izārstēšanas gatavojās 2010. gada Olimpiskajām spēlēm Vankūverā, tomēr viņš nespēja kvalificēties startam Korejas Republikas izlasē, ieņemot 7. vietu atlases sacensībās.
2014. gada Soču ziemas olimpiskajās spēlēs, jau pārstāvot Krieviju, izcīnīja zelta medaļas 500 m, 1000 m distancē un 5000 m stafetē, kā arī bronzu 1500 m distancē. Arī šajās Olimpiskajās spēlēs viņš bija medaļām bagātākais sportists, tāpat Ans kļuva par pirmo sportistu ziemas olimpisko spēļu vēsturē, kas izcīnījis zelta medaļu divu dažādu valstu sastāvā, vēl viņš kļuva par medaļām bagātāko šorttrekistu Olimpisko spēļu vēsturē. Ans ir pirmais, kas uzvarējis visās četrās šorttreka distancēs Olimpiskajās spēlēs.
Ar panākumiem startējis Pasaules čempionātā, kur, pārstāvot Dienvidkoreju, izcīnījis 18 zelta, 8 sudraba un 3 bronzas medaļas, bet, pārstāvot Krieviju, — 2 sudraba medaļas.
Rouvens Henningss
Rouvens Henningss (de; dzimis ) ir vācu futbolists, spēlē uzbrucēja pozīcijā. Pašlaik (2020) pārstāv Vācijas Bundeslīgas klubu Fortuna Düsseldorf.
Karjera
Ar futbolu sāka nodarboties vietējā kluba VfL Oldesloe jauniešu komandā. Vēlāk pievienojās Hamburger SV, galvenokārt spēlēja kluba dublieru komandā, kā arī tika izīrēts citiem klubiem — VfL Osnabrück un FC St. Pauli. 2009. gadā pilnībā pārgāja uz St. Pauli. 2010. gadā klubs iekļuva Bundeslīgā, un Henningss šajā līgā debitēja 2010.—2011. gada sezonā.
2012. gadā parakstīja līgumu ar Vācijas 3. līgas klubu Karlsruher SC, ar kuru uzvarēja līgā un pacēlās uz 2. Bundeslīgu. 2014.—2015. gada sezonā guva 17 vārtus un kļuva par 2. Bundeslīgas labāko vārtu guvēju. 2015. gada augustā parakstīja līgumu ar klubu Burnley, kas spēlēja Anglijas otrajā spēcīgākajā līgā. 2015.—2016. gada sezonā komanda uzvarēja līgā un iekļuva Premjerlīgā, taču Henningss tajā vairs nespēlēja un tika izīrēts 2. Bundeslīgas klubam Fortuna Düsseldorf. 2017. gadā pilnībā pārgāja uz Diseldorfas klubu, ar kuru 2018. gadā uzvarēja līgā un iekļuva Bundeslīgā.
Spēlējis dažādu vecumu Vācijas jauniešu izlasēs. 2009. gada Eiropas U-21 čempionāta kvalifikācijā guva septiņus vārtus un kļuva par vienu no kvalifikācijas turnīra rezultatīvākiem spēlētājiem. Tomēr komandas sastāvā finālturnīram netika iekļauts.
Sasniegumi
Karlsruher SC
Burnley
Individuālie sasniegumi
Henriks Horns
Henriks Horns no Alūksnes (sv; dzimis, miris ) bija Zviedrijas feldmaršals (no 1665. gada), admirālis (no 1677. gada) un Karaliskās padomes (Riksrådet) loceklis (no 1677. gada).
Dzimis zviedru diplomāta Henrika Horna ģimenē. 1643. gada 5. maijā, 25 gadu vecumā, tika iecelts par Kurzemes pulka pulkvedi. 1651. gada 30. aprīlī vienlaicīgi ar brālēnu Gustavu Hornu, tika iecelts barona kārtā kā Horn af Marienborg (Alūksnes Horns). 1657. gadā tika iecelts par zviedru karaspēka komandieri Somijā. Karoja pret poļiem Otrajā Ziemeļu karā. 1666. gadā tika iecelts par Brēmenes-Ferdenes hercogistes zviedru ģenerālgubernatoru. Neveiksmīgi komandēja zviedru spēkus Brēmenes-Ferdenes kampaņas laikā 1675. — 1676. gadā pret apvienotajām vācu valstīm. 1677. gadā komandēja zviedru floti Kēges līča kaujā pret dāņiem un cieta smagu sakāvi. 1678. gadā tika iecelts par karaspēka virspavēlnieku Zviedru Livonijā.
Keiši
Keiši var būt:
Indukcijas plīts
Indukcijas plīts karsē ēdiena traukus, izmantojot elektrisko indukciju, nevis siltumvadītspēju no liesmas vai elektriska sildelementa. Gandrīz visiem indukcijas plīts virsmu modeļiem ir prasība, ka traukiem ir jābūt izgatavotiem no feromagnētiska metāla vai tādam metālam (piemēram, čugunam vai nerūsošam tēraudam) jābūt trauka sastāvā. Vara, stikla un alumīnija traukus var novietot uz feromagnētiska diska, kurš darbojas kā parasts sildelements.